《城南亭作》
唐代·张说

珂马朝归连万石，槊门洞启亲迎客。北堂珍重琥珀酒，

庭前列肆茱萸席。长袖迟回意绪多，清商缓转目腾波。

旧传比翼侯家舞，新出将雏主第歌。汉家绛灌馀兵气，

晋代浮虚安足贵。正逢天下金镜清，偏加日饮醇醪意。

谁复遨游不复归，闲庭莫畏不芳菲。会待城南春色至，

竟将花柳拂罗衣。

作者简介：张说(667年～730年) 唐代文学家，诗人，政治家。字道济，一字说之。原籍范阳（今河北涿县），世居河东（今山西永济），徙家洛阳。